hotchpotch/miracl-hf-unified huggingface dataset:
नौ दो ग्यारह (1957 फ़िल्म)
नौ दो ग्यारह 1957 में बनी हिन्दी भाषा की फिल्म है। इस फ़िल्म के निर्माता देव आनन्द थे और निर्देशक उनके छोटे भाई विजय आनन्द थे। यह विजय आनन्द द्वारा पहली निर्देशित फ़िल्म थी।  इस फ़िल्म के मुख्य कलाकार देव आनन्द व उनकी पत्नी कल्पना कार्तिक हैं। मदन गोपाल किराया न दे पाने के कारण हर घर से निकाला जाता है। इस बार भी निकाले जाने के बाद वह चुपके से अपने दोस्त के पास जाता है जहाँ उसे अपने मुम्बई में रहने वाले चाचा मनोहर लाल का ख़त मिलता है जिसमें लिखा होता है कि वह अपनी वसीयत मदन के नाम कर रहे हैं। वसीयत के मुताबिक़ उनकी नौ लाख की जायदाद और दो लाख की नक़दी अब मदन की होगी यानि नौ दो ग्यारह। पहले मनोहर लाल ने अपनी वसीयत अपनी साली (ललिता पवार) के लड़के कुलदीप के नाम लिखी थी लेकिन उसकी आवारगी देखकर मनोहर लाल ने अपना इरादा बदल लिया। मदन किसी तरह एक ट्रक का बंदोबस्त करता है और मुम्बई के लिए रवाना होता ही है कि रास्ते में उसे वही दोस्त किसी शादी में खींच लाता है। दुल्हन रक्षा (कल्पना कार्तिक) होती है और मदन और उसका दोस्त उसी के कमरे के बाहर खड़े होकर बातें करने लगते हैं। दूल्हा सुरजीत (जीवन) रक्षा के पिता से और अधिक दहेज़ की मांग करता है जिसका पता रक्षा को लग जाता है और वह यह शादी नहीं करना चाहती है। इधर मदन के पूछने पर उसका दोस्त बताता है कि सुरजीत मुम्बई में होटल का मालिक़ है लेकिन संदिग्ध चरित्र का है। मदन कहता है कि अगर वह दुल्हन होता तो भाग जाता जो रक्षा सुन लेती है। रक्षा सरदार के भेष में मदन की ट्रक में छुप जाती है लेकिन मदन को मालूम पड़ जाता है। रक्षा के पास ढेर सारे पैसे देखकर मदन समझता है कि रक्षा चोर है। फिर मदन को रक्षा की असलियत मालूम पड़ जाती है और वो दोनों एक दूसरे के क़रीब आने लगते हैं। इसी बीच वो मुम्बई पहुँच जाते हैं मदन अपने दोस्त राधेश्याम (मदन पुरी) से मिलने जाता है जहाँ उसे पता चलता है कि उसके चाचा का कुछ समय पहले ही देहान्त हो गया है और अब कुलदीप और उसकी माँ सारी जायदाद के मालिक़ बने बैठे हैं। मदन जब अपने चाचा द्वारा लिखा पत्र फिर से देखता है तो उसे एहसास होता है कि यह तो कुछ माह पहले का लिखा हुआ है। राधेश्याम मदन को सलाह देता है कि वो दोनों पति पत्नी बन कर चाचा की जायदाद के मैनेजर की नौकरी कर लें और मामले की तह तक जाने की कोशिश करें। नौकरी पाकर उन दोनों की उलझनें और बढ़ जाती हैं। क्या मदन अपना हक़ हासिल करने में सफल हो पाता है?इस फ़िल्म के संगीतकार सचिन देव बर्मन हैं तथा गीतकार मजरुह सुल्तानपुरी हैं। फ़िल्म के गीत क्रमबद्ध इस प्रकार हैं
यह कल्पना कार्तिक की आख़िरी फ़िल्म थी। इसके बाद उन्होंने गृहस्थी सम्भालने का इरादा कर लिया। यह विजय आनन्द द्वारा निर्देशित पहली फ़िल्म थी।
एक ही रास्ता (1956 फ़िल्म)
एक ही रास्ता 1956 में बनी हिन्दी भाषा की फिल्म है।
ग्रैंड स्लैम टेनिस विजेताओं की सूची
List of Men's Singles Grand Slam tournaments tennis champions: Bold: वर्तमान खिलाड़ी
Winners of the Grand Slam:
Winners of 3 consecutive Grand Slam titles:
Winners of 4 or more titles at one Grand Slam tournament:
Winners of 3 or more consecutive titles at one Grand Slam tournament:
50 सॅण्ट
कर्टिस जेम्स जैक्सन III (, जन्म ६ जुलाई १९७५) जिन्हें उनके मंच के नाम 50 सेंट (उच्चारण फिफ्टी सेंट) से जाना जाता है, एक अमेरिकी रैपर, रेकॉर्ड निर्माता, उद्योगपति व अभिनेता है। उन्हें प्रसिद्धी अपने एल्बमों "गेट रिच ऑर डाय ट्राइंग" (२००३) और "द मसेकर" (२००५) से मिली। उनका अल्बम "गेट रिच ऑर डाय ट्राइंग" छः बार प्लैटिनम प्रमाणित रह चूका है।
दक्षिण जमैका, कुइंस में जन्मे जैक्सन ने बारह की उम्र में १९८० में ड्रग्स बेचने शुरू किए। ड्रग्स का धंधा छोड़ कर जब उन्होंने रैप में करियर करने की ठानी तब उन्हें २००० में एक हादसे के दौरान नौ गोलियाँ मारी गई। अपने अल्बम "गेस हू इज़ बैक?" की २००२ में रिलीज़ के बाद उन्हें रैपर एमिनेम ने खोज निकला व इंटरस्कोप रेकॉर्ड्स में शामिल कर लिया। एमिनेम और डॉ॰ डरे की मदद से, जिन्होंने उनकी सबसे बड़ी पहली सफलता का निर्माण किया, जैक्सन विश्व के सर्वाधिक बिक्री वाले रैपरों में से एक बन गए। २००३ में उन्होंने जी-यूनिट रेकॉर्ड लेबल की स्थापना की जिसमें यंग बक, ल्योड़ बैंक्स और टोनी यायो जैसे रैपर शामिल है।
जैक्सन कई अन्य रैपरों के साथ झगड़ते रहे हैं जिनमे जा रुल, नास, फैट जो, जडकिस, कैम'रोन, पफ़ डैडी, रिक रोस और पूर्व जी-यूनिट सदस्य द गेम और यंग बक शामिल है। उन्होंने अभिनय क्षेत्र में भी अपना करियर शुरू किया है व २००५ में बनी खुद की जीवनी पर आधारित फ़िल्म "गेट रिच ऑर डाय ट्राइंग" से शुरुआत की व २००६ में बनी ईराक युद्ध पर आधारी फ़िल्म "होम ऑफ़ द ब्रेव" में भी कार्य किया है। उन्होंने इसके बाद २००८ में बनी फ़िल्म "रायटियस किल" में भी अभिनय किया।
टी-पैन
फ़हीद नजम (1985-30-06 -) या टी-पैन () एक हिप हॉप संगीतकार्य हैं अमेरीका मैं।
रिद्म एंड ब्लूज़
रिद्म एंड ब्लूज़ (ताल और विषाद, R&B, ) एक संगीत की शैली है जिसे 1940 और 1950 के दशक के शुरू में अफ्रीकी अमेरिकियों द्वारा शुरु किया गया था। जैज़, गॉस्पल या हिप हॉप संगीत संयुक्त कर्ता है। १९४८ में जैरी वेक्ष्लर ने इस शब्द को प्रयोग करना शुरु किया था।
बगड़
बगड़ (Baggar) भारत के राजस्थान राज्य के शेखावाटी क्षेत्र के झुंझुनू ज़िले में स्थित एक नगर है। यह ज़िले के मुख्यालय, झुंझनु, से 14 किलोमीटर दुर है। राष्ट्रीय राजमार्ग 11 यहाँ से गुज़रता है।
यह क़स्बा चारो तरफसे मंदिरों और मस्जिदों से घिरा हुवा है। एक तरफ पाबुजी महाराज का प्रमुख मंदिर है वही दूसरी और प्रमुख मुस्लिम समुदाय की दरगाह है। और प्रमुख चन्द्रनाथ का आश्रम है। और वही प्रमुख चावो सती मंदिर है। यहापे श्याम मंदिर, हनुमान मंदिर, और बहुत सारे शिव मंदिर है। देखा जाये तो यह एक पुर्णतया धार्मिक क़स्बा है।
केन्द्रीय विश्‍वविद्यालय
भारत मे 45 केन्द्रीय विश्वविद्यालय हैं। इनमे से 40 केन्द्रीय विश्वविद्यालय मानव संसाधन विकास मन्त्रालय के अन्तर्गत आते हैं एवं कृषि मन्त्रालय, जहाजरानी मन्त्रालय, विदेश मन्त्रालय के अन्तर्गत एक-एक केन्द्रीय विश्वविद्यालय आते हैं। जिसमें इलाहाबाद विश्वविद्यालय सबसे पुराना है। यह भारत का चौथा सबसे पुराना विश्वविद्यालय है।
www.sau.int
जैज़ संगीत
जैज़, संयुक्त राज्य अमेरिका के संगीत की एक शैली है।
भारतीय हिप हॉप
भारतीय हिप हॉप भारत में एक संगीत की शैली है जिसमें अमेरिकी हिप हॉप और भारत का संगीत संयुक्त करते हैं। भारतीय हिप हॉप की शुरुआत २० साल पहले हुई मानी जाती है। इसमें बाबा सहगल एवं रैपर अार.डी. (राकेश द्विवेदी) प्रचलित है।
मिर्ज़ा ग़ालिब
मिर्ज़ा असदुल्लाह बेग ख़ान, जो अपने तख़ल्लुस ग़ालिब से जाने जाते हैं, उर्दू एवं फ़ारसी भाषा के एक महान शायर थे। इनको उर्दू भाषा का सर्वकालिक महान शायर माना जाता है और फ़ारसी कविता के प्रवाह को हिन्दुस्तानी जबान में लोकप्रिय करवाने का श्रेय भी इनको दिया जाता है। यद्दपि इससे पहले के वर्षो में मीर तक़ी "मीर" भी इसी वजह से जाने जाता है। ग़ालिब के लिखे पत्र, जो उस समय प्रकाशित नहीं हुए थे, को भी उर्दू लेखन का महत्वपूर्ण दस्तावेज़ माना जाता है। ग़ालिब को भारत और पाकिस्तान में एक महत्वपूर्ण कवि के रूप में जाना जाता है। उन्हे दबीर-उल-मुल्क और नज़्म-उद-दौला का ख़िताब मिला।
ग़ालिब (और असद) तख़ल्लुस से लिखने वाले मिर्ज़ा मुग़ल काल के आख़िरी शासक बहादुर शाह ज़फ़र के दरबारी कवि भी रहे थे। आगरा, दिल्ली और कलकत्ता में अपनी ज़िन्दगी गुजारने वाले ग़ालिब को मुख्यतः उनकी उर्दू ग़ज़लों को लिए याद किया जाता है। उन्होने अपने बारे में स्वयं लिखा था कि दुनिया में यूं तो बहुत से अच्छे शायर हैं, लेकिन उनकी शैली सबसे निराली है:
हैं और भी दुनिया में सुख़नवर बहुत अच्छे
कहते हैं कि 'ग़ालिब' का है अंदाज़-ए-बयाँ और
ग़ालिब का जन्म आगरा में एक सैनिक पृष्ठभूमि वाले परिवार में हुआ था। उन्होने अपने पिता और चाचा को बचपन में ही खो दिया था, ग़ालिब का जीवनयापन मूलत: अपने चाचा के मरणोपरांत मिलने वाले पेंशन से होता था (वो ब्रिटिश ईस्ट इंडिया कंपनी में सैन्य अधिकारी थे)। ग़ालिब की पृष्ठभूमि एक तुर्क परिवार से थी और इनके दादा मध्य एशिया के समरक़न्द से सन् १७५० के आसपास भारत आए थे। उनके दादा मिर्ज़ा क़ोबान बेग ख़ान अहमद शाह के शासन काल में समरकंद से भारत आये। उन्होने दिल्ली, लाहौर व जयपुर में काम किया और अन्ततः आगरा में बस गये। उनके दो पुत्र व तीन पुत्रियां थी। मिर्ज़ा अब्दुल्ला बेग ख़ान व मिर्ज़ा नसरुल्ला बेग ख़ान उनके दो पुत्र थे।
मिर्ज़ा अब्दुल्ला बेग (ग़ालिब के पिता) ने इज़्ज़त-उत-निसा बेगम से निकाह किया और अपने ससुर के घर में रहने लगे। उन्होने पहले लखनऊ के नवाब और बाद में हैदराबाद के निज़ाम के यहाँ काम किया। १८०३ में अलवर में एक युद्ध में उनकी मृत्यु के समय ग़ालिब मात्र ५ वर्ष के थे।
जब ग़ालिब छोटे थे तो एक नव-मुस्लिम-वर्तित ईरान से दिल्ली आए थे और उनके सान्निध्य में रहकर ग़ालिब ने फ़ारसी सीखी।
ग़ालिब की प्रारम्भिक शिक्षा के बारे में स्पष्टतः कुछ कहा नहीं जा सकता लेकिन ग़ालिब के अनुसार उन्होने ११ वर्ष की अवस्था से ही उर्दू एवं फ़ारसी में गद्य तथा पद्य लिखना आरम्भ कर दिया था। उन्होने अधिकतर फारसी और उर्दू में पारम्परिक भक्ति और सौन्दर्य रस पर रचनाये लिखी जो गजल में लिखी हुई है। उन्होंने फारसी और उर्दू दोनो में पारंपरिक गीत काव्य की रहस्यमय-रोमांटिक शैली में सबसे व्यापक रूप से लिखा और यह गजल के रूप में जाना जाता है।
13 वर्ष की आयु में उनका विवाह नवाब ईलाही बख्श की बेटी उमराव बेगम से हो गया था। विवाह के बाद वह दिल्ली आ गये थे जहाँ उनकी तमाम उम्र बीती। अपने पेंशन के सिलसिले में उन्हें कोलकाता कि लम्बी यात्रा भी करनी पड़ी थी, जिसका ज़िक्र उनकी ग़ज़लों में जगह–जगह पर मिलता है।
१८५० में शहंशाह बहादुर शाह ज़फ़र द्वितीय ने मिर्ज़ा ग़ालिब को दबीर-उल-मुल्क और नज़्म-उद-दौला के ख़िताब से नवाज़ा। बाद में उन्हे मिर्ज़ा नोशा का ख़िताब भी मिला। वे शहंशाह के दरबार में एक महत्वपूर्ण दरबारी थे। उन्हे बहादुर शाह द्वितीय के पुत्र मिर्ज़ा फ़ख़रु का शिक्षक भी नियुक्त किया गया। वे एक समय में मुग़ल दरबार के शाही इतिहासविद भी थे।
लाल मस्जिद
लाल मस्जिद (उर्दू: لال مسجد) इस्लामाबाद, पाकिस्तान के राजधानी में स्थित एक मस्जिद है। एक महिलाएँ के लिए एक धर्मीय विद्यालय, जामिया हफ़्सा मद्रसह और एक पुरुष मद्रसह, मस्जिद से संयुक्त है। लाल मस्जिद का निर्माण १९६५ में किया गया और इसका नामकरण इसकी लाल दीवारों और आन्तरीक भाग के कारण किया गया। राजधानी विकास प्राधिकरण के अनुसार लाल मस्जिद पाकिस्तान की सबसे प्राचीन मस्जिदों में से एक है। मौलाना मुहम्मद अब्दुल्लाह को इसका प्रथम इमाम नियुक्त किया गया। १९९८ में मौलाना मुहम्मद अब्दुल्लाह की हत्या कर दी गयी जिसके बाद अब्दुल अज़ीज़ ग़ाज़ी और अब्दुल राशिद ग़ाज़ी ने मस्जिद में पदभार संभाल लिया और यहाँ कट्टरपंथी शिक्षण और सरकार को खुले विरोध का एक केन्द्र बनने का कार्य किया।
लाल मस्जिद घेराबंदी
पाकिस्तान (उर्दू: لال مسجد محاصرہ) एक संघर्ष था इस्लामाबाद, पाकिस्तानी राजधानी के लाल मस्जिद मस्जिद और मदरसह समूह में। मस्जिद घेर लेता था 3 जुलाई से 11 जुलाई 2007 तक। लाल मस्जिद एक मस्जिद है जो देवबंदी राय पीछा करते हैं और जामिया हफ़्सा मदरसह से संबंधित है।
नाइट राइडर
नाइट राइडर () एक अमेरिकी टेलीविजन शृंखला है जिसका प्रसारण २६ सितंबर १९८२ से ८ अगस्त १९८६ के बिच किया गया था। इसका प्रसारण एनबीसी पर किया गया व इसमें डेविड हैसलहोफ माइकल नाइट की भूमिका में थे, एक आधुनिक युग का नाइट जो जुर्म के खिलाफ़ एक आधुनिक उच्च तकनीकी कृत्रिम बुद्धिमत्ता वाली कार की सहायता से लड़ता है। ग्लेन ए. लार्सन द्वारा रचित व निर्मित यह कार्यक्रम तुरंत की बड़ी सफलता बन गया।
विल्टन नाइट, एक अरबपति, पोलिस डिटेक्टिव माइकल लॉन्ग की जान बचाता है जिसे चेहरे पर जानलेवा तरीके से गोली मारी गई थी और उसे प्लास्टिक सर्जरी के ज़रिए एक नई पहचान व नया नाम, माइकल नाइट, देता है। विल्टन माइकल को एक मुख्य एजंट के तौर पर अपने द्वारा निर्मित नाइट इंडस्ट्रीज के पाइलट प्रोग्राम फाउन्डेशन फॉर लॉ एंड गवर्मेंट (फ्लैग) में शामिल कर लेता है जो सामान्य जनता के लिए कानून व्यवस्था सँभालने वाली संस्था है। इस पाइलट प्रोग्राम का दूसरा हिस्सा नाइट टू थाउजंड (किट) है जो एक बख्तरबंद पोंटिएक ट्रांस एम कार है जिसमें कई विशेषताएँ शामिल की गई है जैसे की बेहद टिकाऊ ढांचा जिसे एक कंप्यूटर कृत्रिम बुद्धिमत्ता के ज़रिए नियंत्रित करता है। माइकल और किट को उन घडियों में कार्य पर लाया जाता है जब बल का प्रयोग ही एक मात्र विकल्प हो।
विजयपथ
विजयपथ 1994 में बनी हिन्दी भाषा की नाटकीय एक्शन फ़िल्म है। मुख्य भूमिका में अजय देवगन, तबु और डैनी डेन्ज़ोंगपा हैं। दिव्या भारती को इस फिल्म में लिया गया था, लेकिन उनकी अचानक मौत के कारण तबु ने उनकी जगह ली थी। यह फिल्म 1994 की हिट फिल्मों में से एक थी, मुख्य रूप से अनु मलिक द्वारा रचित साउंडट्रैक के कारण जो तत्काल सुपरहिट बन गया।
सक्सेना परिवार में न्यायाधीश सक्सेना, उनकी पत्नी और उनके स्कूल जाने वाले बेटा, बब्लू, उनका चालक, शंकर और उसका बेटा करण, साथ ही न्यायाधीश के पुलिस इंस्पेक्टर भाई राजेश शामिल हैं। उनके क्षेत्र को भवानी सिंह के नाम के स्थानीय गुंडे द्वारा आतंकित किया जा रहा है। राजेश उसे ढूंढता है, उसे गिरफ्तार करता है और इस प्रक्रिया में अपंग हो जाता है। सक्सेना के न्यायालय में भवानी का मुकदमा चलता है। वो दोषी पाया जाता है जिसमें उसे फाँसी की सजा सुनाई जाती है और सजा दी जाती है। भवानी का भाई, दिलावर उसके बेटे शक्ति की देखभाल करने के साथ-साथ उसकी मृत्यु का बदला लेने के लिए कसम खाता है। वह इस कार्य को लगभग तुरंत शुरु करता है। पहले न्यायाधीश सक्सेना की हत्या करता है, फिर शंकर की। करण घायल हो जाता है और अपनी दृष्टि खो देता है। बाकी सक्सेना परिवार ट्रेन से भागता है, लेकिन दिलावर उन्हें पकड़ता है, श्रीमती सक्सेना को मारता है और गंभीर रूप से बब्लू को चोट पहुँचाता है। बब्लू मर जाता है और उसकी आँखों का उपयोग करण की दृष्टि को बहाल करने के लिए किया जाता है। दोनों अपने जीवन को आजमाने और फिर से बनाने के लिए कहीं और जाते हैं। राजेश अब पुलिस में नहीं है और करण रात में भी काला चश्मा पहनने की कसम खाता है जब तक वह अंततः दिलावर को मार ना दे। सालों बाद करण बड़ा हो गया है और मोहिनी से प्यार में है। वो अभी भी काला चश्मा पहनता है, और दिलावार को ढूंढ रहा है। इस बीच, दिलावर, जो अब एक स्थापित और प्रभावशाली नागरिक-सह-गैंगस्टर है और उसका भतीजा शक्ति राजेश और करण को सक्रिय रूप से ढूंढ रहे हैं।
कभी अलविदा ना कहना
कभी अलविदा ना कहना 2006 में बनी हिन्दी भाषा की नाटकीय प्रेमकहानी फ़िल्म है। इसका निर्देशन करण जौहर ने किया और धर्मा प्रोडक्शन्स बैनर के तहत इसे निर्मित किया गया। इसमें प्रमुख भूमिकाओं में शाहरुख खान, रानी मुखर्जी, अभिषेक बच्चन और प्रीति जिंटा हैं जबकि सहायक भूमिका को अमिताभ बच्चन और किरन खेर द्वारा निभाया गया है।
कहानी अधिकतर न्यूयॉर्क शहर में गुजरती है और व्यभिचार के विषयों की पड़ताल करती है। यह अंतर्राष्ट्रीय स्तर पर विशेष रूप से संयुक्त राज्य अमेरिका में सफलता थी। यह रिलीज के समय विदेशों में सबसे ज्यादा कमाई करने वाली भारतीय फिल्म बन गई।
माया (रानी मुखर्जी) एक अनाथ है जो अपने बचपन के दोस्त ऋषि तलवार (अभिषेक बच्चन) से शादी कर रही है। दोनों को ऋषि के पिता समरजीत उर्फ सैम (अमिताभ बच्चन) ने पाला है। देव सरन (शाहरुख खान) संयुक्त राज्य अमेरिका में एक सफल फुटबॉल खिलाड़ी है। वह न्यूयॉर्क शहर में अपनी पत्नी रिया (प्रीति जिंटा), अपने बेटे अर्जुन और अपनी मां कमलजीत उर्फ कमल (किरन खेर) के साथ रहता है। ऋषि से शादी करने से पहले माया ने देव से मुलाकात की। यद्यपि देव और माया अजनबी हैं, फिर भी वे एक दूसरे से जुड़ा हुआ महसूस करते हैं। देव एक कार से मारा जाता है और स्थायी रूप से अपने पैर को चोट पहुँचाता है।
चार साल बाद, देव अब फुटबॉल न खेलने में असमर्थता के कारण चिड़चिड़ा और द्वेषपूर्ण हो गया है और रिया के सफल करियर को देखकर वह उससे कम महसूस करता है। माया भी इसी तरह की स्थिति में है। उसने पाया है कि वह बाँझ है और ऋषि के प्रति कोई प्यार महसूस नहीं करती क्योंकि वह मानती है कि वह स्वार्थी है। देव और माया ने सैम और कमल को एक फूल की दुकान में गले लगते हुआ देखा। सैम और कमल ने समझाया कि दोनों ने अपने पति-पत्नी को खो दिया है। उन्होंने दोस्ती के माध्यम से अपने अकेलेपन को दूर करने में एक-दूसरे की मदद करने का फैसला किया है। देव और माया अपने संबंधित रिश्तों के तनाव से ब्रेक लेने का फैसला करते हैं। ऐसा करने में, वे खुद को एक दूसरे के प्रति आकर्षित पाते हैं।
ज़िन्दा (2006 फ़िल्म)
ज़िन्दा 2006 में बनी हिन्दी भाषा की फिल्म है।
काबुल एक्सप्रेस (2006 फ़िल्म)
काबुल एक्सप्रेस 2006 में बनी हिन्दी भाषा की फिल्म है।
हीरो हिन्दुस्तानी (1998 फ़िल्म)
हीरो हिन्दुस्तानी 1998 में बनी हिन्दी भाषा की फिल्म है।
चाँदनी बार (2001 फ़िल्म)
चाँदनी बार 2001 में बनी हिन्दी भाषा की फिल्म है। तबू मुमताज
अतुल कुलकर्णी
अतुल कुलकर्णी (जन्म: १० सितंबर, १९६५) हिन्दी फ़िल्मों के एक अभिनेता हैं।
मानव भूगोल
मानव भूगोल, भूगोल की प्रमुख शाखा हैं जिसके अन्तर्गत मानव की उत्पत्ति से लेकर वर्तमान समय तक उसके पर्यावरण के साथ सम्बन्धों का अध्ययन किया जाता हैं। मानव भूगोल की एक अत्यन्त लोकप्रिय और बहु अनुमोदित परिभाषा है, मानव एवं उसका प्राकृतिक पर्यावरण के साथ समायोजन का अध्ययन। मानव भूगोल में पृथ्वी तल पर मानवीय तथ्यों के स्थानिक वितरणों का अर्थात् विभिन्न प्रदेशों के मानव-वर्गों द्वारा किये गये वातावरण समायोजनों और स्थानिक संगठनों का अध्ययन किया जाता है। मानव भूगोल में मानव-वर्गो और उनके वातावरणों की शक्तियों, प्रभावों तथा प्रतिक्रियाओं के पारस्परिक कार्यात्मक सम्वन्धों का अध्ययन, प्रादेशिक आधार पर किया जाता है।
मानव भूगोल का महत्व दिन-प्रतिदिन बढ़ता जा रहा है। यूरोपीय देशों, पूर्ववर्ती सोवियत संघ, संयुक्त राज्य अमेरिका तथा भारत के विश्वविद्यालयों में इसके अध्ययन में अधिकाधिक रूचि ली जा रही है। पिछले लगभग ४० वर्षों में मानव भूगोल के अध्ययन क्षेत्र का वैज्ञानिक विकास हुआ है और संसार के विभिन्न देशों में वहाँ की जनसंख्या की आर्थिक, सामाजिक, सांस्कृतिक उन्नति के लिये संसाधन-योजना में इसके ज्ञान का प्रयोग किया जा रहा है।
रेटजेल के अनुसार, "मानव भूगोल के के दृश्य सर्वत्र पर्यावरण से संबंधित होता है जो की स्वयं भौतिक दशाओं का एक योग्य होता है ellsworth एलटी गठन के अनुसार मानव भूगोल मानवीय क्रियाकलापों तथा मानवीय गुणों के भौगोलिक वातावरण से संबंधों की प्रकृति एवं उसके विवरण का अध्ययन है
रेटजेल की शिष्या व प्रसिद्ध अमेरिकन भूगोलवेत्ता एलन सैम्पल के अनुसार " मानव भूगोल चंचल मानव और अस्थायी धरती के पारस्पपरिक परिवर्तनशील सम्बन्धो का अध्ययन है ।
मानव भूगोल पृथ्वी की सतहों और मानव समुदायों के बीच सम्बंधों का संश्लेषित अध्ययन है। यह तीन संघटकों से निकटतम रूप में जुड़ा हैः
मानव भूगोल की कई उप-शाखायें है :
मानवविज्ञान भूगोल : यह बड़े पैमाने पर स्थानिक सन्दर्भ में विविध प्रजातियों का अध्ययन करता है।
सांस्कृतिक भूगोल : यह मानवीय संस्कृतियों की उत्पत्ति, संघटकों और प्रभावों की चर्चा करता है।
आर्थिक भूगोल : यह स्थानीय, प्रादेशिक, राष्ट्रीय और विश्व स्तर पर आर्थिक गतिविधियों की अवस्थिति व वितरण का अध्ययन करता है। आर्थिक भूगोल का अध्ययन निम्न बिन्दुओं के अन्तर्गत किया जा सकता हैः संसाधन भूगोल, कृषि भूगोल, औद्योगिक व परिवहन भूगोल।
राजनीतिक भूगोल : यह स्थानिक सन्दर्भ में राजनीतिक परिघटनाओं का अध्ययन करता है। इसका मुख्य उद्देश्य राजनीतिक व प्रशासनिक प्रदेशों के उद्भव व रूपान्तरण की व्याख्या करना है।
ऐतिहासिक भूगोल : भौगोलिक परिघटनाओं का स्थानिक व कालिक अध्ययन ऐतिहासिक भूगोल के अन्तर्गत किया जाता है।
सामाजिक भूगोल : यह स्थान की सामाजिक परिघटनाओं का विश्लेषण करता है। निर्धनता, स्वास्थ्य, शिक्षा, जीवनयापन सामाजिक भूगोल के कुछ मुख्य क्षेत्र हैं।
जनसंख्या भूगोल : यह जनसंख्या के विविध पक्षों जैसे जनसंख्या वितरण, घनत्व, संघटन, प्रजनन क्षमता, मर्त्यता, प्रवास आदि का अध्ययन करता है।
अधिवास भूगोल : यह ग्रामीण/नगरीय अधिवासों के आकार, वितरण, प्रकार्य, पदानुक्रम और अधिवास व्यवस्था से सम्बंधित अन्य आधारों का अध्ययन करता है।
मज़हर ख़ान
मज़हर ख़ान (जन्म: 22 जुलाई, 1953 निधन: 16 जुलाई, 1998) हिन्दी फ़िल्मों के एक अभिनेता हैं। ये अभिनेत्री ज़ीनत अमान के पति रहे।
आर्थिक भूगोल
आर्थिक भूगोल (Economic Geography) मानव भूगोल की एक प्रमुख शाखा है, जिसमें मानव के आर्थिक क्रियाकलापों का अध्ययन किया जाता है।
जनसंख्या भूगोल
जनसंख्या भूगोल मानव भूगोल की एक प्रमुख शाखा हैं। इसमें स्वंय मानव की जनसंख्या, लोगो का वितरण, आयु संरचना, घनत्व, व्रधि, लिंग अनुपात, स्थानान्तरण, व्यावसायिक संरचना तथा उनके आवासों का अध्ययन किया जाता हैं।
[[श्रेणी:जनसंख्या भूगोल]father of papulation geography- glen tiwartha
भौतिक भूगोल
भौतिक भूगोल (Physical geography) भूगोल की एक प्रमुख शाखा है जिसमें पृथ्वी के भौतिक स्वरूप का अध्ययन किया जाता हैं। यह धरातल पर अलग अलग जगह पायी जाने वाली भौतिक परिघटनाओं के वितरण की व्याख्या व अध्ययन करता है, साथ ही यह भूविज्ञान, मौसम विज्ञान, जन्तु विज्ञान और रसायनशास्त्र से भी जुड़ा हुआ है। इसकी कई उपशाखाएँ हैं जो विविध भौतिक परिघटनाओं की विवेचना करती हैं।
कृषि भूगोल
व्युत्पत्ति की दृष्टि से, कृषि भूगोल पेड़-पौधों व पशुओं के उपजाने व पालतू बनाने की कला और विज्ञान है। यह मानव भूगोल की प्रमुख शाखा है। अन्य शाखाएं जो इस भूगोल से जुडी हुई हैं इस प्रकार हैं -
इसमें प्राथमिक क्रियाओं का अध्ययन किया जाता है इसमें खाद्य फसलों की उत्पत्ति, विकास एवं उनके उपभोग के अध्ययन के साथ-साथ भूमि, मिट्टी, उर्वरक, श्रम, जलवायु आदि तत्वों का अध्ययन भी किया जाता । तथा मानव की की उन मूलभूत आवश्यकताओं का अध्ययन किया जाता है। जिसको कृषि के माध्यम से उतपन्न किया जाता है।
अनुप्रयुक्त भूगोल
अनुप्रयुक्त भूगोल मानव भूगोल की एक प्रमुख अपेक्षाकृत सबसे नई शाखा हैं। इसके अन्तर्गत वर्तमान मानवीय समस्याओं जैसे - अल्प विकास, जन्संख्या का आधिक्य, नगरीय एवं भूमि-उपयोग, मानव-स्वास्थ्य से सम्बन्धित समस्याओं, नगर-नियोजन आदि का अध्ययन अधिकतम मानव कल्याण की नज़र से किया जाता हैं।
चिकित्सा भूगोल
यह मानव भूगोल की एक प्रमुख शाखा हैं। इसके अन्तर्गत विश्व-स्तर पर व्यप्त पर्यावरण-प्रदूषण एवं वायुमण्डलीय अशुद्धियों क्र मानव जीवन पर पड़ने वाले नकारात्मक प्रभावों का अध्यन मानव जीवन को स्वास्थ्कर बनाने की नज़र से किया जाता हैं।
परिवहन भूगोल
परिवहन भूगोल (ट्रान्सपोर्ट जिओग्रैफी) , मानव भूगोल की एक प्रमुख शाखा हैं। इसके अन्तर्गत विभिन्न प्रकार के परिवहनीय साधनों एवं मार्गों पर पड़ने वाले भौगोलिक प्रभावों, अद्योगों, कच्चे माल एवं खेती की वस्तुओं के प्रकार एवं वितरण पर पड़ने वाले यातायात के साधनों के प्रभावों का अध्यन किया जाता हैं।
एडवर्ड उलमैन को परिवहन भूगोल का पिता कहा जाता है। इनकी प्रसिद्ध पुस्तक 'Geography as Spatial Interaction' है। इन्होंने स्थानिक अंतः क्रिया मॉडल का प्रतिपादन किया।
सांस्कृतिक भूगोल
सांस्कृतिक भूगोल मानव भूगोल की एक प्रमुख शाखा और इसके अन्तर्गत विश्व में पाई जाने वाली विभिन्न संस्कृतियों का पर्यावरण के साथ-साथ उनके सम्बन्धों को ध्यान मे रखकर तथा वितरण-प्रतिरुप को दर्शाते हुए वैज्ञानिक अध्ययन किया जाता हैं। सांस्कृतिक भूगोल मानव कि संस्कृति  का अध्ययन करता है।
[[श्रेणी:सांस्कृतिक भूगोल| ]
सैन्य भूगोल
सैन्य भूगोल (मिलिटरी साइन्स) मानव भूगोल की एक प्रमुख शाखा है। इस शाखा में अन्तर्राष्ट्रीय सीमा-विवादों, सामरिक महत्व के क्षेत्रों, युद्धों एवं सन्धियों के भौगोलिक कारकों, विभिन्न राष्ट्रों के उपनिवेशों, संयुक्त राष्ट्र संघ की गतिविधियों एवं अन्तर्राष्ट्रीय शान्ति तथा सद्भावना का अध्यन भौगोलिक परिप्रेक्ष्य में किया जाता है।
ज़ायेद खान
ज़ायेद खान (जन्म: 27 अप्रैल, 1980) हिन्दी फ़िल्मों के एक अभिनेता हैं। वह शाहरुख खान के भाई लकी का किरदार करते हुए फराह खान की फिल्म मैं हूं ना में दिखाई दीं।
जाहिद खान का जन्म 5 जुलाई, 1980 को मुंबई में हुआ था। उनकी मां ज़रीन खान एक इंजीनियर डिज़ाइनर हैं। वह संजय खान के सबसे छोटे बेटे हैं, जो अभिनेता भी रहे हैं। उन्होंने वेल्हम ब्वॉयज स्कूल और तमिलनाडु के कोडाइकनाल इंटरनेशनल स्कूल से अपनी स्कूली पढ़ाई पूरा किया। उच्च शिक्षा प्राप्त करने के लिए वह लंदन चले गए और लंदन अकादमी से फिल्म मेकिंग का कोर्स किया।
राखी सावंत
राखी सावंत (जन्म २५ नवंबर १९७८) एक भारतीय नर्तक, हिन्दी फ़िल्म व टेलिविज़न अभिनेत्री, मॉडल और टेलिविज़न शो मेज़बान है। उनका जन्म नीरू भेदा के नाम से जया भेदा के यहाँ हुआ जिनका विवाह सावंत से हुआ था जो वोर्ली पुलिस थाने में कॉन्स्टेबल थे। सावंत ने विले पार्ले में स्थित गोकिलाबाई हाई स्कुल में पढ़ाई की व आगे चलकर मीठीबाई कॉलेज में दाखिला लिया। वह फ़िल्म निर्देशक राकेश सावंत व पूर्व अभिनेत्री उषा सावंत की बहन है। राखी सावंत कई बार विवादों में रहीं हैं और उनके विवाद चर्चा का विषय बने हैं। 2018 में एक रेसलिंग कार्यक्रम में उन्हें बतौर मुख्य अतिथि दर्शकों का मनोरंजन करने के लिए बुलाया गया था। वहीं एक महिला पहलवान ने वहां उपस्थित सभी दर्शकों को यह चेलेंज कर दीया कि किसी में दम हो तो मुझे हराकर के दिखाऐ। जब कोई उससे मुकाबले के लिए नहीं आया तो यह चेलैंज राखी सावंत ने स्वीकार कर लीया। राखी रिंग में आ गई, और लडाई के दौरान उस विदेशी महिला पहलवान ने उन्हें उठा लिया और पटखनी दे दी। यह देखकर दर्शक उत्साहित हो गए। तालियां और सीटियां बजने लगीं, लेकिन राखी सावंत की हालत खराब हो गई। राखी सावंत करीब 8 मिनट तक उसी हालत में पड़ी रहीं। रेफरी ने आकर उठने को कहा तो वे उठ न सकीं। क्योंकि उनकी कमर में चोट लगी थी। फिर सिक्योरिटी गार्ड की मदद से उन्हें उठाया गया, लेकिन वे दो कदम न चल सकीं। 4 अप्रैल 2017 को भगवान वाल्मीकि के खिलाफ आपत्तिजनक टिप्पणी करने के मामले में उन्हें बुर्का पहन लुधियाना अदालत में उपस्थित होना पड़ा, उस समय उनके साथ भारतीय जन विकास दल के अध्यक्ष और कांग्रेस नेता राहुल जोगी भी थे, जिसके कारण उनकी काफी आलोचना हुई थी।
इमरान हाशमी
सैयद इमरान अनवर हाशमी (; जन्म: २४ मार्च १९७९) एक भारतीय अभिनेता हैं जो हिन्दी सिनेमा में आविर्भूत होते हैं। हाशमी को तीन फ़िल्मफ़ेयर पुरस्कार नामांकन प्राप्त हुए हैं। इन्होंने संगीतमय, समीक्षात्मक प्रशंसनीय और व्यवसायिक तौर पर सफल फिल्में दी हैं।
इमरान अनवर हाशमी के रूप में एक मुस्लिम पिता और इसाई परिवर्तित मुस्लिम माता (महेश भट्ट की बहन) के यहां पैदा हुए.बाद में इन्होनें अपना नाम बदलकर फरहान हाशमी कर लिया और उसके बाद फिर से अपने पुराने नाम पे एक अतिरिक्त अंग्रेजी में 'A' लगाकर आ गए।
इन्होनें स्नातक की डिग्री मुंबई, भारत के सिडेनहैम कॉलेज से प्राप्त की.
अभिनेत्री से बदलकर निर्देशक बनी पूजा भट्ट, निर्देशक मोहित सूरी और अभिनेत्री स्माईली सूरी (कलयुग) इनके भाई बहन हैं। निर्देशक, लेखक, निर्माता महेश भट्ट और निर्माता मुकेश भट्ट इनके मामा हैं।
हाशमी ने अपनी शुरुआत फुटपाथ फिल्म के साथ की थी। फिल्म आलोचनात्मक और व्यावसायिक तौर पर असफल थी, पर संगीत की काफी सराहना की गयी थी।  2004 में इनकी दो फिल्में रिलीज़ हुई. पहली मर्डर थी जिसने इन्हें सितारों की ऊंचाई तक पहुचां दिया और दूसरी थी तुमसा नहीं देखा जो असफल रही. 2005 इमरान के लिए एक अच्छा साल था, इनकी सारी फिल्में सफल रहीं. 2006 साल उनके लिए निराशाजनक था क्यूंकि गैंगस्टर को छोड़कर इनकी अधिकांश फिल्में असफल रही सिर्फ जिसमें उनके साथ कंगना रनावत थी। 2007 में इमरान की पहली रिलीज़ गुड बॉय बैड बॉय एक असफल थी साथ ही साथ और आवारापन भी असफल रही. 2008 की इनकी एकमात्र रिलिज़ जन्नत थी जो बहुत बड़ी सफल हो गयी। राज़ - द मिस्ट्री कंटीन्यूज़ जिसमे इनके साथ कंगना रनावत थी, यह सिर्फ इमरान हाशमी और विशेष फिल्म्स की ही अब तक की सबसे बड़ी सफल होरर (डरावनी) फ्लिक (फिल्म) ही नहीं थी, राज - द मिस्ट्री कंटीन्यूज़ 2009 के मध्य तक की पहली सफल फिल्म है। 2009 में आने वाली इमरान हाशमी की फिल्में हैं तुम मिले, रफ़्तार 24x7 और वंस अपोन ए टाइम इन मुंबई.
इनके करियर की चमक म्यूजिक के अलावा इनके चुम्बन दृश्यों से भी हैं . यद्दपि असामान्यतः, इसी कारण दूसरी फिल्मों में चुंबन द्रश्य शामिल किये गए हैं। बॉलीवुड में इनको 'सीरियल किसर' उपनाम दिया हैं, इन्होने फिल्म मर्ड्रर मे मल्लिका शेरावत के साथ अति उत्तेजक दृश्य किये है इन्होने अपनी और चुंबन ना करने की और एक परिपक्व अभिनेता के रूप में पहचान बनाने की इच्छा व्यक्त की है। फुटपाथ, कलयुग, आवारापन, द किलर, दिल दिया है, गुड बॉय बैड बॉय और राज - द मिस्ट्री कंटीन्यूज़ को छोड़कर अपने पुरे फ़िल्मी कैरियर के दौरान इन्होनें अभिनेत्रियों को किस किया है।
2009 जुलाई में, हाशमी ने विवादस्पद रूप से दावा किया कि मुंबई के पॉश इलाके पाली हिल में एक हाऊसिंग सोसाइटी ने उन्हें एक घर खरीदने की अनुमति देने से इनकार कर दिया क्योंकि वह एक मुसलमान हैं। आवास समाज ने आरोपों को नामंजूर कर दिया और उल्टा हाशमी और उनके परिवार पर धमकी भरा व्यवहार करने का आरोप लगाया. हाशमी के आरोपों को बॉलीवुड में दूसरे मुस्लिम अभिनेताओं, विशेष रूप से सलमान खान और शाहरुख खान के द्वारा निंदा की गई, जबकि भारतीय इस्लामी सांस्कृतिक केंद्र ने हाशमी पर भारत में सांप्रदायिक तनाव फैलाने का आरोप लगाया.
10 अगस्त 2009 को, हाशमी अपने आरोप से पीछे हट गए और कहा कि आवास समाज ने उनके साथ कोई भेदभाव नहीं किया है और इसे एक "ग़लतफ़हमी" की घटना करार दिया.
सोहा अली ख़ान
सोहा अली ख़ान (जन्म: 4 अक्टूबर, 1978) हिन्दी फ़िल्मों की एक अभिनेत्री हैं।
रूबी भाटिया
रूबी भाटिया (जन्म: 1 नवंबर, 1973) हिन्दी फ़िल्मों की एक अभिनेत्री हैं।
अधिवास भूगोल
अधिवास भूगोल मानव भूगोल की एक प्रमुख शाखा हैं। इस शाखा में ग्रामीण एवं नगरीय अधिवासों की स्थिति, उत्पत्ति, प्रतिरूप, व्यावसायिक संरचना आदि तथ्यों का अध्ययन किया जाता हैं। अधिवास जिसका अर्थ होता है घर जो मानव जीवन का आधार है।Nariya adhiwas
औद्योगिक भूगोल
यह मानव भूगोल की एक प्रमुख शाखा हैं। इस शाखा के अन्तर्गत विभिन्न अद्योगों के लिए कच्चे माल की प्रप्ति के स्रोतों, उत्पादन की समस्याओं, उत्पादित वस्तुओं के व्यापार, अद्योगों के स्थानिक वितरणों आदि का अध्यन किया जाता हैं।
भाषा भूगोल
भाषा-भूगोल (language geography) मानव भूगोल की एक प्रमुख शाखा हैं। इस शाखा के अन्तर्गत किसी भाषा या क्षेत्रीय बोली में पाई जाने वाली क्षेत्रीय एवं भौगोलिक विभिन्नताओं का अध्ययन किया जाता हैं।
किसी एक उल्लिखित क्षेत्र में पाई जाने वाली भाषा संबंधी विशेषताओं का व्यवस्थित अध्ययन भाषा भूगोल या बोली भूगोल (dialect geography) के अंतर्गत आता है। ये विशेषताएँ उच्चारणगत, शब्दगत या व्याकरणगत हो सकती हैं। सामग्री एकत्र करने के लिये भाषाविज्ञानी आवश्यकतानुसार सूचक (Informant) चुनता है और टेपरिकार्डर पर या विशिष्ट स्वनात्मक लिपि (Phonetic Script) में नोटबुक पर सामग्री एकत्र करता है। इस सामग्री के संकलन और संपादन के बाद वह उन्हें अलग अलग मानचित्रों पर अंकित करता है। इस प्रकार तुलनात्मक आधार पर वह समभाषांश रेखाओं (Isoglosses) द्वारा क्षेत्रीय अंतर स्पष्ट कर भाषागत या बोलीगत भौगोलिक सीमाएँ स्पष्ट कर देता है। इस प्रकार बोलियों का निर्धारण हो जाने पर प्रत्येक का वर्णनात्मक एवं तुलनात्मक सर्वेक्षण किया जाता है। उनके व्याकरण तथा कोश बनाए जाते हैं। बोलियों के इसी सर्वांगीण वर्णनात्मक तुलनात्मक या ऐतिहासिक अध्ययन को भाषिका (बोली) विज्ञान (Dialectology) कहते हैं।
भाषा भूगोल का अध्ययन 19वीं शताब्दी में शुरू हुआ। इस क्षेत्र में प्रथम उल्लेखनीय नाम श्लेमर का है, जिन्होंने बवेरियन बोली का अध्ययन प्रस्तुत किया। 19वीं शताब्दी के अंत में पश्चिमी यूरोप में भाषा भूगोल का कार्य व्यापक रूप से हुआ। इस क्षेत्र में उल्लेखनीय हैं जर्मनी का 'Sprachatlas des deutschen Reichs' और फ्रांस का 'Atlas lingustique de la France'। जर्मनी में जार्ज बैंकर आका हरौर रीड का कार्य तथा फ्रांस में गिलेरी और एडमंट का कार्य महत्वपूर्ण है। लगभग इसी समय "इंग्लिश डायलेक्ट सोसायटी" ने भी कार्य शुरू किया जिसके प्रणेता स्वीट थे। सन् 1889 से अमेरिका में बोली कोश या भाषा एटलस के लिये सामग्री एकत्र करने के लिये अमेरिकन डायलेक्ट सोसायटी की स्थापना हुई। व्यवस्थित कार्य मिशिगन विश्वविद्यालय के प्रोफेसर] डॉ॰ हंस कुरेथ के नेतृत्व में सन 1928 में शुरू हुआ। अमेरिका के ब्राउन विश्वविद्यालय और अमेरिकन कौंसिल ऑव लर्नेड सोसायटीज ने उनके "लिंग्विस्टिक एटलस ऑव न्यू इंग्लैंड" को छह जिलें में प्रकाशित किया है (1936-43)। उन्हीं के निदेशन में एटलस ऑव दि यूनाइटेड स्टेट्स ऐंड कैनाडा जैसा बृहत् कार्य संपन्न हुआ।
व्यावहारिक भूगोल
यह मानव भूगोल की एक प्रमुख शाखा हैं। इस शाखा के अन्तर्गत मानव व्यवहार, निर्णय क्षमता एवं उस पर पड़नें वाले भौगोलिक प्रभावों क अध्यन क्षेत्रीय एवं स्थानिक विशेषताओं को ध्यान में रखकर किया जाता हैं। इसका उपयोग मृदा विज्ञान पीडोलॉजी के द्वारा किया जाता है इसे आर्थिक व्यवसायियों में प्रयोग किया जाता है व्यवहारिक भूगोल की विधियां और तकनीकों का प्रयोग आवश्यक तत्वों को एकत्रित करने में किया जाता है जैसे संश्लेषण व्याख्या विश्लेषण तथा इत्यादि समस्याओं के समाधान करने में किया जाता है व्यावहारिक भूगोल में चार विधियों का प्रयोग किया जाता है  1. मानचित्र विधि 2. गणितीय विधि संख्या की विश्लेषण और मॉडलों का निर्माण 3. सर्वेक्षण तथा क्षेत्र अन्वेषण 4. सुदूर संवेदी भारत में व्यवहारिक भूगोल की आवश्यकता भी पड़ी है भारत में व्यवहारिक भूगोल के द्वारा सीधी सहायता बहुत सी समस्याओं के समाधान में ली जाने आवश्यक है जिनमें प्रमुख है भूमि उपयोग जनसंख्या का संसाधन संगठन जनसंख्या समस्या का समाधान औद्योगिक विकास अब संरचनात्मक विकास नगर ग्राम संबंधों का विकास केंद्रीय संस्थान विकास समिति प्रादेशिक योजना
ग्रामीण भूगोल
यह मानव भूगोल के अधिवास भूगोल की एक शाखा हैं। जिसके अन्तर्गत ग्रामीण क्षेत्रों के बसाव प्रतिरुप, कार्यात्मक विवरण, उनके अधिवास आदि तथ्यों का अध्यन किया जाता हैं।
नगरीय भूगोल
यह मानव भूगोल के अधिवास भूगोल की एक शाखा हैं। जिसके अन्तर्गत शहरों एवं नगरों का अध्ययन, उनकी उत्पति, स्थिति, कार्यात्मक प्रतिरुप, विकास आदि को ध्यान में रखकर किया जाता है।
प्रजातीय भूगोल
प्रजातीय भूगोल (Racial geography) मानव भूगोल की एक प्रमुख शाखा हैं। भूगोल की इस शाखा में विभिन्न प्रकार की मानव जाति का अध्ययन किया जाता है। इसके अन्तर्गत प्राणिशास्त्रीय अवधारणा के आधार पर मानव-प्रजातियों की उत्पत्ति, विकास, विश्व-वितरण तथा उनके स्थानान्तरणों एवं विभिन्न प्रजातियों के परम्परिक सम्मिश्रण का विवेचन करता हैं।
वाणिज्यिक भूगोल
यह मानव भूगोल की एक प्रमुख शाखा हैं। या व्यापार और यहां पर उपस्थित होने वाले बाजार उत्पादन क्षेत्रों संबंधित सारी सूचनाओं को अथवा बाजार उत्पादन लगने वाली खर्च और उपभोक्ता वक्ता संबंधित सूचनाओं को बताता है इस शाखा में मानव के वाणिज्यिक कार्यों अथवा जीविकोपार्जन सम्बन्धी कार्यों, विशेष रूप से व्यापार का समग्र अध्यन किया जाता है। इसे हम व्यापार भूगोल भी कर सकते हैं क्योंकि या व्यापार भूगोल का एक प्रमुख शाखा में से एक I mean business geography इसकी प्रमुख प्रकार
निर्वाचन भूगोल
यह राजनीतिक भूगोल की एक प्रमुख एवं नवीन शाखा हैं, जिसमें निर्वाचन से सम्बन्धित क्षेत्रिय विभिन्नताओं का अध्यन निर्वाचन मण्डलों को ध्यान में रखकर किया जाता हैं। साथ ही इसके अंतर्गत निर्वाचन के आंकड़ों का भौगोलिक विश्लेषण भी किया जाता हैं।
निर्वाचन भूगोल,भूगोल की न केवल नवीनतम शाखा है अपितु यह वर्तमान में प्रासंगिक भी है, जिस प्रकार विश्व के राष्ट् लोकतांत्रिक हो रहे हैं, निर्वाचन भूगोल का दायरा बढ़ता रहा है। यह उल्लेखनीय है कि निर्वाचन भूगोल ,भूगोल में मात्रात्मक क्रांति का प्रमात्रिकृत रूप में है।
निर्वाचन भूगोल में मतदान पर भौगोलिक प्रभाव का तथा प्रतिनिधित्व का अध्ययन किया जाता है।
अशर
अशर टेरी रेमंड ४ (, जन्म 14 अक्टूबर 1978) जो अपने नाम अशर से विख्यात है, एक अमेरिकी गायक, गीतकार, नर्तक व अभिनेता है। उन्हें प्रसिद्धी १९९० में अपने दूसरे अल्बम "माई वे" की रिलीज़ के साथ मिली जिसमे उनका पहला "बिलबोर्ड" हॉट १०० का प्रथम क्रमांक का गीत "नाइस एंड स्लो" शामिल था। अल्बम को ६ बार का प्लैटिनम प्रमाणपत्र दिया गया है। इसके बाद के अल्बम "८७०१" ने "बिलबोर्ड" हॉट १०० के प्रथम क्रमांक के गीत "यु रिमाइंड मी" और "यु गोट ईट बैड" दिए. इस अल्बम को ४ बार प्लैटिनम प्रमाणपत्र मिला है।
अशर का २००४ का अल्बम "कन्फेशंस" डायमण्ड प्रमाणपत्र का हकदार रहा और इसकी अमेरिका में १ करोड़ प्रतियाँ बिकी। "कन्फेशंस" के नाम पहले सप्ताह में किसी आर और बी कलाकार के सर्वाधिक बिक्री होने का कीर्तिमान है। इसमें चार "बिलबोर्ड" के प्रथम क्रमांक के गीत शामिल थे: "याह!", "बर्न"म् "कन्फेशंस पार्ट II" और "माई बू"। अशर के २००८ के अल्बम "हेयर आई स्टैंड" की विश्वभर में ५० लाख प्रतियाँ बिकी और इसका गीत "लव इन क्लब" "बिलबोर्ड" हॉट १०० के प्रथम क्रमांक पर रहा।
सिनसिनी
सिनसिनी (Sinsini) भारत के राजस्थान राज्य के भरतपुर ज़िले में स्थित एक नगर है।
सिनसिनी भरतपुर ज़िले की डीग तहसील के अन्तर्गत है तथा इसकी डीग शहर से दूरी २० कि॰मी॰ है। २०११ में यहा कि लोकसंख्या ८००० के करीब थी। सिनसिनी में सिनसिनवार गोत्र के जाट बहुसंख्या में रहते हैं।
दीवार (1975 फ़िल्म)
दीवार 1975 में बनी हिन्दी भाषा की फिल्म है। यश चोपड़ा निर्मित दीवार हिन्दी सिनेमा की सबसे सफ़लतम फिल्मों में से है जिसने अमिताभ को "एंग्री यंग मैन" के खिताब में स्थापित कर दिया। इस फिल्म ने अमिताभ के करियर को नयी बुलंदियों पर पहुँचा दिया। कहा जाता है की फिल्म की कहानी अंडरवर्ल्ड डॉन हाजी मस्तान के जीवन पर आधारित है और अमिताभ बच्चन ने यही किरदार निभाया है। फिल्म की कहानी है दो भाईयों की कहानी है जो बचपन में अपने और अपने परिवार पर अत्याचारों को झेलकर जिंदगी में दो अलग अलग रास्ते चुनते हैं, जो दोनों के बीच मे एक दीवार खड़ी कर देते हैं।
आनंद वर्मा (सत्यन कप्पू) मजदूर संघ का नेता है और मजदूरों के हक़ के लिए फैक्ट्री मालिकों से लड़ाई करता है, पर फैक्ट्री मालिक उसे, उसके परिवार को जान से मारने की धमकी देते है, जिससे डरकर आनंद उनकी बात मान लेता है। मजदूर इससे गुस्साकर आनंद पर जानलेवा हमला कर देते है। आनंद घर छोड़कर भाग जाता है। मजदूर, विजय के हाथ पर "मेरा बाप चोर है" लिख देते हैं। मजदूरों से परेशान होकर आनंद की बीवी सुमित्रा (निरुपमा रॉय) अपने बच्चों, विजय (अमिताभ बच्चन) और रवि (शशि कपूर) के साथ बंबई चली आती है। अपने बच्चों को पालने के लिए सुमित्रा मज़दूरी करने लगती है। विजय भी पढ़ाई छोड़कर मज़दूरी करने लगता है ताकि उसका भाई रवि पढ़ सके। बड़े होकर विजय एक फैक्ट्री में मज़दूर बन जाता है और रवि एक पुलिस अफ़सर। विजय को लगता है की दुनिया उसी की सुनती है जिसके पास पैसा है और सच्चाई के रास्ते पर चलने से सिर्फ़ नाकामी मिलती है। पर रवि को सच्चाई और क़ानून पर पूरा विश्वास होता है। पर उसे क़ानून और भाई मे से किसी एक को चुनना है। पैसे कमाने की चाह में विजय सोने की तस्करी करने लगता है और फिर शुरू होती है दोनों भाईयों मे तकरार की कहानी।
फिल्म के संवाद बहुत ही दमदार हैं और आज तक इस्तेमाल किये जाते हैं। फिल्म के गाने दर्शकों ने पसंद किए हैं और फिल्म की कहानी दर्शकों को कुर्सी से बाँधे रखती है।
कुछ प्रसिद्द संवाद है:
"मेरा बाप चोर है"
"आज मेरे पास बंगला है, गाड़ी है, बैंक बॅलेन्स है, तुम्हारे पास क्या है-मेरे पास माँ है"
"मैं आज भी फैंके हुए पैसे नहीं उठाता"
"ये चाबी अपनी जेब मैं रख ले पीटर, अब ये ताला मैं तेरी जेब से चाबी निकाल कर ही खोलूँगा"
"पीटर तुम मुझे वहाँ ढूंढ रहे हो और मैं तुम्हारा यहाँ इंतज़ार कर रहा हूँ."
निर्देशक: यश चोपड़ा
निर्माता : गुलशन राई
कथा लेखक: जावेद अख़्तर, सलीम ख़ान दीवार ने वर्ष 1976 फिल्मफेयर पुरस्कारों में सर्वश्रेष्ठ सह-अभिनेता व सह-अभिनेत्री भागों को छोड़ लगभग सभी पुरस्कारों को जीता।
वीर-ज़ारा
वीर-ज़ारा २००४ में बनी हिन्दी भाषा की फिल्म है। इस फिल्म में शाहरुख़ खान, प्रीति जिंटा और रानी मुखर्जी ने मुख्य भूमिका निभाई। जबकि फिल्म का निर्देशन यश चोपड़ा ने किया। फिल्म १२ नवम्बर २००४ को प्रदर्शित हुई थी।
यह फ़िल्म यश चोपड़ा द्वारा बनाई गई एक प्रेम कहानी है। इसमें भारतीय वायु सेना में स्क्वाड्रन लीडर वीर प्रताप सिंह (शाहरुख़ खान) और पाकिस्तान की ज़ारा हयात खान (प्रीति ज़िंटा) के बीच प्रेम दिखाया गया है। फ़िल्म में दोनों की मुलाक़ात तब होती है जब ज़ारा, जो पाकिस्तान से अपनी बेबे (ज़ोहरा सहगल) की अस्थियाँ कीरतपुर साहिब में बहाने आई होती हैं, कि बस पहाड़ों में फँस जाती है और उन्हें (और बस के अन्य यात्रियों को) बचाने के लिए भारतीय वायु सेना से वीर (हेलिकॉप्टर में) आते हैं। इसके बाद वीर ज़ारा को अपना गाँव दिखाने ले जाते हैं और वहाँ उन्हें ज़ारा से प्यार हो जाता है। गाँव में वीर ज़ारा को अपने बाउजी (अमिताभ बच्चन) और माती (हेमा मालिनी) से भी मिलवाते हैं। ज़ारा वीर के गाँव में एक दिन (लोहड़ी के दिन) रुकती हैं। ज़ारा वीर को ये नहीं बताती कि उनकी मंगनी रज़ा शिराज़ी (मनोज वाजपेयी) से हो चुकी है। जब वीर ज़ारा को स्टेशन पर छोड़ने जाते हैं तो रज़ा उन्हें वहाँ मिलते हैं और उन्हें इस बात का पता चलता है। वो रज़ा के सामने ज़ारा से अपनी मुहब्बत का इज़हार करते हैं और ज़ारा रज़ा के साथ वापिस पाकिस्तान चली जाती हैं।
कुछ समय बाद वीर को ज़ारा के घर से शब्बो (दिव्या दत्ता) का फ़ोन आता है और वो वायुसेना से इस्तीफ़ा देकर पाकिस्तान चले जाते हैं। लाहौर में ज़ारा के पिता को वीर के अचानक आने से और ज़ारा के वीर से मिलने से दिल का दौरा पड़ जाता है। फिर ज़ारा से मिलते हैं और उन्हें समझाते हैं कि उन्हें शादी करनी होगी। ज़ारा शादी के लिए हाँमी भर देती हैं, लेकिन रज़ा वीर को भारत के रिसर्च ऐंड ऐनैलिसिस विंग (रौ) का एजेंट होने के झूठे इलज़ाम में पाकिस्तान में जेल भिजवा देते हैं।
२२ साल बाद सामया सिद्दीक़ी (रानी मुखर्जी) वीर का केस लेती हैं और वीर उन्हें अपनी पूरी कहानी बताते हैं। सामया भारत जाती हैं वीर के गाँव से सुबूत लाने और वहाँ उन्हें ज़ारा मिलती हैं, जो कई साल से शब्बो के साथ वहीं रह रही होती हैं। वहाँ जिस बस में वीर आने वाले थे, उस बस के पहाड़ से गिरने की खबर आई होती है और दोनों को यही पता होता है कि वीर मर गए हैं। सामया उन्हें सच्चाई बताती हैं और वे सामया के साथ सुबूत लेकर पाकिस्तान जाती हैं। वीर केस जीत जाते हैं और वीर और ज़ारा वीर के गाँव में रहने लगते है।फ़िल्म के गीतों के बोल जावेद अख्तर ने दिए हैं और संगीत निर्देशन मदन मोहन ने किया है।
वीर-ज़ारा सिनेमाघरों में १२ नवम्बर २००४ को आयी और विश्वभर में कुल $९४२.२ मिलियन का व्यवसाय किया। इस फिल्म ने भारत में $ ५८० की कमाई की और उस साल की सबसे बड़ी ब्लॉकबस्टर बन गयी। अपने पहले ही हफ्ते में $१७० मिलियन का व्यवसाय कर यह फिल्म २००५ तक पहले हफ्ते में सबसे अधिक व्यवसाय करने वाली फिल्म बनी रही।
वीर-ज़ारा ने न केवल भारत और पाकिस्तान, बल्कि यू.के, जर्मनी, फ्रान्स, दक्षिण अफ्रीका और अमेरिका में भी $३५७.५ मिलियन का व्यवसाय किया और उस साल की सबसे सफल अंतरराष्ट्रीय स्तर पर प्रदर्शित होने वाली बॉलिवुड फिल्म बन गयी।
बर्लिन फिल्म उत्सव में जब यह फिल्म दिखाई गयी तो दर्शकों ने इसे खूब सराहा। अप्रैल २००६ में वीर-ज़ारा का पेरिस के सबसे बड़े थिएटर, द ग्रॉड रेक्स में प्रथम प्रदर्शन हुआ। यह पहली हिंदी फिल्म है जिसे इतने विशाल अंतरराष्ट्रीय स्तर पर दिखया गया है।
वीर-ज़ारा को समीक्षकों ने भी सराहा और उसे अधिकतर ने सकरात्मक प्रतिक्रिया दी।
जो पुरस्कार वीर-ज़ारा ने जीते वो सब बोल्ड हैं
जोशीला (1973 फ़िल्म)
जोशीला 1973 में बनी हिन्दी भाषा की फिल्म है। इसका निर्देशन यश चोपड़ा ने और निर्माण गुलशन राय ने किया। इसमें देव आनन्द, हेमामालिनी और राखी हैं।
जेलर (मनमोहन कृष्णा) उन दोषियों की देखरेख करते हैं जिन्हें कठोर कारावास की सजा सुनाई गई है। उनकी एक युवा और सुंदर भतीजी है जिसका नाम शालिनी (हेमामालिनी) है। उसके पिता का रोल प्राण ने किया है जो एक सुंदर पहाडी क्षेत्र में रहते हैं, अपंग हैं और उनकी दूसरी पत्नी बिंदू है। शालिनी एक कवयित्री है, एक दिन अपनी कविता सुनाते हुए, वह एक युवक से मिलती है, अमर (देव आनन्द) से मिलती है। वह भी खुद कवि होता है।
वे दोनों एक साथ खूबसूरत पल बिताते हैं और खुद को एक दूसरे के प्रति आकर्षित पाते हैं। शालिनी यह पता लगाना चाहती है कि अमर जेल में क्यों है। उसे बताया जाता है कि अमर हत्या के आरोप में जेल में है। उसने अपनी पूर्व प्रेमिका सपना (राखी) के भाई की हत्या की थी। शालिनी को यह भी पता चला कि यह सच नहीं है। वह अमर को जेल से छुड़ाने के लिए अपना पूरा प्रयास करेगी क्योंकि वह उससे प्यार करती है और उससे शादी करना चाहती है।
प्रादेशिक भूगोल
प्रादेशिक भूगोल मानव भूगोल की एक प्रमुख शाखा है। इसके अन्तर्गत भौतिक एवं मानवीय समानताओं के आधार पर सम्पूर्ण धरातल का वर्गीकरण करके उनका अध्ययन किया जाता है। 'प्रदेश' से आशय एक ऐसे क्षेत्र से है जो किसी न किसी आधार पर अपने समीपवर्ती क्षेत्रों से अलग हो और विभेदित किया जा सके। प्रादेशिक भूगोल पृथ्वी को या इसके किसी हिस्से को किसी आधार पर प्रदेशों में विभाजित करने और उनका वर्णन करने वाला विज्ञान है।
भूगोल के अंतर्गत प्रदेशवादी या प्रादेशिक चिंतनफलक का प्रभुत्व १९३० ई॰ से १९५० ई॰ तक रहा। रिचर्ड हार्टशोर्न इसके प्रमुख समर्थक थे और उनकी पुस्तक 'द नेचर ऑफ ज्याग्रफी' इस प्रदेशवादी चिंतन की अभूतपूर्व कृति है।
शेफर नामक भूगोलवेत्ता ने जब इस विचारधारा की आलोचना इसे भूगोल में एक्सेप्शनलिज्म कह कर की और भूगोल को सिद्धांत या थिअरी खोजने वाला विज्ञान बनाने की वकालत की तबसे इस विचारधारा का प्रभाव कम हो गया।
भूकम्पविज्ञान
भूकम्प विज्ञान (Seismology) भौतिक भूगोल की एक प्रमुख शाखा हैं, जिसके अन्तर्गत भूकम्पों का वैज्ञानिक अध्यन एवं तथ्यपूर्ण विश्लेषण शामिल किया गया हैं।
भूकम्‍प से संबंधित अधिकांश चोटें और मौतें, मलबा गिरने, कांच टूटकर गिरने और भवनों व पुलों जैसी निर्माण संरचनाओं के ध्‍वस्‍त होने के कारण होती हैं। भूकम्‍प के कारण भूस्‍खलन, बर्फीले तूफान, अग्निकांड और सुनामी भी उत्‍पन्‍न हो सकते हैं।भूकम्‍प आने के पहलेभूकम्‍प आने से पहले तैयारी कर लेने से आपके घर और कारोबार को होने वाली क्षति कम करने और आपको जीवित बचने में मदद मिलती है। एक घरेलू आपातकालीन योजना तैयार करें। अपने घर में अपने आपातकालीन बचाव वस्‍तुएं व्‍यवस्थित करें और इनका सही रखरखाव बनाए रखें, साथ ही एक साथ ले जाने योग्‍य गेटअवे किट (बचाव किट) भी तैयार करें। गिरने, ढंकने और थामने का अभ्‍यास करें।अपने घर में, स्‍कूल या कार्यस्‍थल में सुरक्षित स्‍थलों को पहचानें।
यदि आप किसी भवन के अंदर हैं, तो कुछ कदम से अधिक न चलें, खुद को गिराएं, ढंकें और थामे रखें। कम्‍पन थम जाने तक अंदर ही रहें और बाहर तभी निकलें जब आप यह निश्चित कर लें कि अब ऐसा करना सुरक्षित है। न्‍यूजीलैण्‍ड में अधिकांश भवनों में आप अधिक सुरक्षित रहेंगे यदि आप कम्‍पन थमने तक वहीं ठहरते हैं।यदि आप किसी एलिवेटर पर हैं, तो खुद को गिराएं, ढंकें और थामे रखें। कम्‍पन थमने पर नजदीकी फर्श पर जाने की कोशिश करें यदि आप सुरक्षित रूप से ऐसा कर सकें। यदि आप बाहर हैं, तो इमारतों, पेड़ों, स्‍ट्रीटलाइटों और बिजली की लाईनों से कुछ कदम से अधिक दूर न जाएं, फिर खुद को गिराएं, ढंकें और थामे रखें। यदि आप किसी बीच पर तट के निकट हैं, तो खुद को गिराएं, ढंकें और थामे रखें और फिर तत्‍काल ऊंची जमीन की ओर जाएं यदि भूकम्‍प के बाद सुनामी आ रही हो। यदि आप वाहन चला रहे हैं, तो किसी खुली जगह तक जाएं, रूकें और वहीं ठहरें और अपनी सीटबेल्‍ट को तब तक कसे रखें जब तक कि कम्‍पन न थम जाएं। एक बार कम्‍पन थम जाने पर, सावधानीपूर्वक आगे बढ़ें और उन पुलों या ढलानों पर न जाएं जो क्षतिग्रस्‍त हो चुके हो सकते हैं। यदि आप किसी पर्वतीय क्षेत्र में या अस्थिर ढलानों या खड़ी चट्टानों पर हैं, तो मलबा गिरने या भूस्‍खलन होने के प्रति सचेत रहें।
सौगंध (1991 फ़िल्म)
सौगंध 1991 में बनी हिन्दी भाषा की फिल्म है। इसका निर्देशन राज सिप्पी ने किया और इसमें अक्षय कुमार और शांतिप्रिया मुख्य भूमिकाओं में हैं। यह अक्षय कुमार की पहली फिल्म है और शांतिप्रिया की पहली हिन्दी फिल्म है।
चौधरी सारंग (मुकेश खन्ना) एक घमंडी और शक्तिशाली जमींदार है। वो किसी को उसे माला पहनाने नहीं देता है, क्योंकि माला पहनने के लिये सिर झुकाना पड़ता है और वो कभी अपना सिर नहीं झुकने देना चाहता है। उसकी एक छोटी बहन चाँद है, जिसे शिवा नाम के एक लड़के से प्यार हो जाता है। वो एक खेती करने वाले परिवार से होता है, जो अपने परिवार के साथ काफी हंसी-खुशी रहता है। जब सारंग को चाँद और शिवा के प्रेम के बारे में पता चलता है तो वो शिवा, चाँद और उसके सारे परिवार वालों को मार देता है। शिवा के परिवार में बस उसकी ननंद, गंगा ही बचती है। वो उस समय गर्भवती रहती है, और बेहोश हो जाती है। बाद में वो सौगंध लेती है कि वो सारंग का सिर झुका कर रहेगी और उसे चुनौती देती है कि उसका बेटा बड़ा हो कर उसकी बेटी से शादी करेगा। सारंग उसकी चुनौती मान लेता है और उससे ऐलान करता है कि ऐसा दिन आने पर वो उसके बेटे को मार देगा।
वो अपने बेटे का नाम शिवा (अक्षय कुमार) रखती है। वहीं सारंग के घर, चाँद (शांति प्रिया) का जन्म होता है। चाँद को एक निर्दयी इंसान के रूप में बड़ा किया जाता है। जब चाँद और शिवा मिलते हैं, तो चाँद उससे नफरत करते रहती है, पर बाद में दोनों को प्यार हो जाता है। रणबीर सिंह (पंकज धीर) भी चाँद से शादी करना चाहते रहता है, ताकि उसके द्वारा उसकी बेइज्जती हुई थी, वो उसका बदला ले सके। पर कई सारे नाटक होने के बाद अंत में चाँद और शिवा की शादी हो जाती है। लेकिन सारंग जैसा उस समय था, वैसा ही इस समय भी रहता है और अपना सिर झुकाने की जगह अपने आप को गोली मार लेता है।
मुकेश खन्ना
मुकेश खन्ना (अंग्रेजी :Mukesh Khanna) एक भारतीय धारावाहिक तथा फ़िल्म अभिनेता है जिनका जन्म 19 जुलाई 1958 को मुम्बई, महाराष्ट्र में हुआ था। इन्होंने कई हिन्दी धारावाहिकों तथा फ़िल्मों में अभिनय किया है। इन्होंने अपने फ़िल्मी कैरियर की शुरुआत 1981 में बनी रूही फ़िल्म से की थी तथा इन्होंने अपनी छवि महाभारत धारावाहिक जो 1988 में दूरदर्शन पर चलता था उस धारावाहिक में इन्होंने भीष्म का अभिनय किया था तथा शक्तिमान धारावाहिक में शक्तिमान तथा गंगाधर का किरदार निभाया था से बनाई थी और इन्हीं टेलीविज़न धारावाहिकों से ये प्रसिद्ध हुए।
ये अपने डॉयलाग बोलने के अंदाज़ के लिए जाने जाते है।मुकेश खन्ना का एक यूटूब चैनल भी है जिसका नाम भीष्म इंटरनेशनल है जिसपर 1.5 मीलियन सब्सक्राईबर है जहा पर यह शों भी चलाते है जिसका नाम द मुकेश खन्ना शो है।
इनका जन्म 19 जून, 1958 को मुम्बई ,महाराष्ट्र ,भारत में हुआ। इन्होंने अपनी स्नातक की शिक्षा ग्रहण करने के बाद सन् 1981 में फ़िल्मी कैरियर में कदम रखा। खन्ना ने अपनी शिक्षा "भारतीय फिल्म और टेलिविज़न संस्थान" से पूरी की थी। इन्होंने अपनी जब विद्यालयी शिक्षा शुरू की थी तब फ़िल्म अभिनेता नसीरुद्दीन शाह तथा शक्ति कपूर भी उसी विद्यालय में पढ़ते थे जिसमें खन्ना पढ़ाई करते थे।
नमस्ते लंदन
नमस्ते लंदन 2007 में बनी हिन्दी भाषा की फिल्म है।
सिंह
पाश्चात्य संगीत
पाश्चात्य संगीत पश्चिमी जगत के संगीत को कहा जाता है।
अपक्षय
अपक्षय (Weathering) वह प्रक्रिया है जिसके द्वारा पृथ्वी की सतह पर मौजूद चट्टानें में टूट-फूट होती है। यह अपरदन से अलग है, क्योंकि इसमें टूटने से निर्मित भूपदार्थों का एक जगह से दूसरी जगह स्थानान्तरण या परिवहन नहीं होता। यह अवघटना "इन सितु" (अपने ही स्थान पर) होती है, इसके बाद निर्मित पदार्थों का कुछ हिस्सा अवश्य अपरदन के कारकों द्वारा परिवहन हेतु उपलब्ध हो जाता है।
आमतौर पर इसे एक जटिल प्रक्रिया माना जाता है जिसमें वातावरण का तापमान, नमी, चट्टान की संरचना, दाब और विविध रासायनिक और जैविक कारक एक साथ मिलकर कार्य करते हैं।
चट्टानों के टूटने के कारण के आधार पर अपक्षय के तीन प्रकार बताये जाते हैं: भौतिक, रासायनिक और जैविक अपक्षय।
भौतिक अपक्षय अथवा यांत्रिक अपक्षय, वह अपक्षय है जिसमें चट्टानों के टूटने की प्रक्रिया में कोई रासायनिक बदलाव नहीं होता बल्कि ताप दाब इत्यादि कारकों द्वारा चट्टानों में टूट-फूट होती है।
इसके भी कई प्रकार हैं:
रासायनिक अपक्षय में चट्टानों के पदार्थों का रासायनिक गुण परिवर्तित होने और इसके कारण उनका कमजोर होकर टूटना शामिल किया जाता है। इसमें आक्सीकरण, कार्बनीकरण, जलयोजन ("हाइड्रेशन") और सिलिकाहनन (डीसिलिकेशन) जैसी प्रक्रियायें शामिल हैं।
जैविक कारकों को कभी-कभी यांत्रिक और रासायनिक अपक्षय के सहायक कारक के रूप में भी देखा जाता है।
उदाहरण के लिए पेड़ों की जड़ों के विस्तार द्वारा चट्टानों का टूटना या चटकना एक प्रकार की जैव यांत्रिक प्रक्रिया है। वहीं वनस्पतियों के सड़ने से निर्मित ह्यूमिक अम्ल द्वारा चट्टान के कुछ पदार्थों का क्षालन और चट्टान का कमजोर होकर टूट जाना जैव-रासायनिक अपक्षय है।
देवेश दास
जन्म १९११ ई. कलकत्ता में।  शिक्षा कोलकाता विश्वविद्यालय तथा लंदन विश्वविद्यालय में हुई। आई.सी.एस. के लिए चुने गए। पर साहित्यिक अभिरुचि बराबर बनी रहा। बंगला, हिंदी तथा अंग्रेज़ी तीनों माध्यमों से लिखा है। विशेषतः संस्मरणात्मक शैली के क्षेत्र में प्रयोग किए हैं। आपका हिंदी-गद्य अत्यंत परिमार्जित तथा अकाल्पनिक माध्यमों के लिए नितांत उपयुक्त है। संस्मरण-यात्रा-वृत्तांत रेखाचित्र का एक मिलाजुला और बड़ा ही प्रीतिकर रूप आपकी रचनाओं में मिलता है। हिंदी-गद्य का स्वरूप आपकी कृतियों से समृद्ध हुआ है।
कृतियाँ-  'यूरोप' (निबंध-१९४०), 'मास्को से मारवाड़'(१९५५), 'राजसी'(१९६०)।
गेंदबाजी (क्रिकेट)
क्रिकेट के खेल में गेंद फेंकने की क्रिया या कला को गेंदबाज़ी कहा जाता है।
गेंदबाज़ी कई प्रकार से की जाती है।
इनमे से तेज गेंदबाज़ी और फिरकी गेंदबाज़ी इसके दो मूल प्रकर है। तीसरा प्रकार मध्यम तेज गेंदबाजी है। यह दो तरीकों से की सकती है। दाहिने हाथ से और बाएं हाथ से। गेंदबाजी का मुख्य उददेश्य बल्लेबाज को आउट करना और उसे रन बनाने से रोकना होता है।
मृदा वायुमण्डल
मृदा वायुमण्डल के अन्तर्गत मिट्टियों में विभिन्न गैसों एवं हवा की उपस्थिति, मृदा के अन्तर्गत वायु के संचरण तथा मृदा के विभिन्न संस्तरों या उपमण्डलों में तापमान के वितरण का अध्यन किया जाता हैं।
विदेशों से प्रकाशित हिन्दी की पत्र-पत्रिकायें
विदेशों मे बसे भारतीय भारत की मिट्टी से जुड़े रहने के लिये अपनी भाषा में अपने विचार अभिव्यक्त करते हैं। हिन्दी में भिन्न-भिन्न देशों से निकलने वाली विविध पत्र-पत्रिकायें इसका प्रमाण है। इस प्रकार की कुछ पत्रिकाओं की सूची निम्न है:
जीवित जीव एवं जैविक पदार्थ
मृदा-मण्डल के जीवित जीवों के अन्तर्गत पौधों तथा जन्तुओं (सूक्ष्म) तथा उनसे प्राप्त पदार्थो को सम्मिलित किया जाता हैं। मृदा मे रहने वालें जीवों को इडैफन्स या मृदावासी कहा जाता हैं।
संवाहनीय वर्षा
दिन में अत्यधिक ऊष्मा के कारण धरातल गर्म हो जाता हैं, जिस कारण वायु गर्म होकर फैलती हैं तथा ह्ल्की होने के कारण ऊपर उठती हैं। "शुष्क एडियाबेटिक दर" से प्रति १००० फीट पर वायु का ५.५ डिग्री फा० तापक्रम कम होने लगता हैं, जिस  कारण वायु ठंडी होती जाती हैं और उसकी सापेक्षित आर्द्रता बड़नें लगती हैं। अधिक ऊपर जानें से वायु संतप्त हो जाती हैं तथा पुनः ऊपर उठनें पर संघनन प्रारम्भ हो जाता है, जिस कारण संघनन की गुप्त ऊष्मा वायु में मिल जाती हैं, जिससे वायु पुनः ऊपर उठने लगती हैं और अन्ततः उस सीमा को पहुच जाती हैं जहां पर स्थित वायु का तापक्रम इसके बराबर हो जाता हैं। इस अवस्था में संघनन के बाद कपासी वर्षा मेघ का निर्माण हो जाता हैं तथा तीव्र वर्षा प्रारम्भ हो जाती हैं। वर्षा बिजली की चमक तथा बादलों की गरज के साथ होती हैं। इस तरह की वर्षा मुख्य रूप से भूमध्य रेखिय भागों में होती हैं, जहां पर प्रतिदिन दोपहर तक धरातल के गर्म होने के कारण संवाहन धाराएं उठने लगती हैं तथा २.३ बजे के आस-पास तक घनघोर बादल छा जाते हैं। पूर्ण अंधेरा छा जाता हैं तथा क्षणों में ही जोरो की वर्षा होने लगती हैं। ४ बजे के आस-पास वर्षा रुक जाती हैं और आकाश साफ हो जाता हैं।